**Odjel građevinarstva i geodezije - izvještaj o radu u 2018. godini**

Odjel Građevinarstva i geodezije HATZ-a, na kraju 2018. godine u svom sastavu ima 14 emeritusa, 10 redovitih članova i 6 suradnika.

Sukladno Planu rada Odjela građevinarstva i geodezije HATZ-a, članovi Odjela su sudjelovali u pripremi, prijavi i realizaciji znanstveno istraživačkih projekata u cjelosti financiranih od Europske Unije u okviru programa Horizon 2020 te Hrvatske zaklade za znanost, kao i razvojnih projekata financiranih iz strukturnih fondova Europske Unije u suradnji s privatnim i javnim pravnim subjektima. Također su sudjelovali u realizaciji niza interdisciplinarnih razvojnih studija i projekata s relevantnim gospodarskim subjektima iz Hrvatske i inozemstva.

Posebno se ističe prijava projekta „Integrirane box barijere za zaštitu od poplave“, na natječaj „Jačanje kapaciteta za istraživanje, razvoj i inovacije“ Europskog fonda za regionalni razvoj, operativni program: „Konkurentnost i Kohezija 2014. – 2020“ s ciljem: „Povećana sposobnost sektora za istraživanje, razvoj i inovacije (IRI) za obavljanje istraživanja vrhunske kvalitete i zadovoljenje potreba gospodarstva“. Projekt je vrijedan 5.600.000 kn. Prijavitelj je Građevinski fakultet Zagreb, a partner tvrtka Monetrra d.o.o. Rijeka. Planirano je učešće HATZ-a kao podizvoditelja na nizu aktivnosti predviđenih projektom.

Provedene su aktivnosti na prijavi projekta „Multisenzorsko zračno snimanje Republike Hrvatske za potrebe procjene smanjenja rizika od katastrofa“ Europskog fonda za regionalni razvoj, operativni program: „Konkurentnost i Kohezija 2014. – 2020“. Projekt je vrijedan 118.000.000 kn. Prijavitelj je Državna Geodetska Uprava – DGU, a partneri su Geodetski fakultet Sveučilišta u Zagrebu, Grad Zagreb i Hvratske vode. Planirano je savjetodavno učešće HATZ-a kroz aktivnosti provedbe pilot projekta - Potresni rizik grada Zagreba ‒ infrastruktura, stanovništvo, građevine i kulturna dobra.

Započeta je realizacija projekta “Internacionalni studijski program Konstrukcije otporne na izvanredna djelovanja – Resilient Structures – InterStruct” u sklopu programa UP.03.1.1.02 “Internacionalizacija visokog obrazovanja” Europskog socijalnog fonda. Projekt je vrijedan 1.800.000 kn. Prijavitelj je Sveučilište Josipa Jurja Strossmayera u Osijeku, Građevinski fakultet Osijek, a partneri na projektu su: Fakultet za odgojne i obrazovne znanosti Osijek, Fakultet građevinarstva, arhitekture i geodezije u Splitu, Hrvatska akademija tehničkih znanosti, Hrvatska komora inženjera građevinarstva i Udruga studenata Građevinskog fakulteta Osijek. U suradnji s Centrom za razvojne studije i projekte HATZ-a, Odjel će sudjelovati na izradi „Preporuka usklađenosti novog studijskog programa sa suvremenim stanjem i potrebama u znanstvenoj zajednici“.

U sklopu Programa obilježavanja 25. godišnjice HATZ-a provedene su slijedeće aktivnosti:

* + Promocija aktivnosti Akademije i Odjela u sklopu organizacije radionice na završnoj konferenciji EU HORIZON 2020 istraživačka projekta „DESTinationRAIL – Decision Support Tool for Rail Infrastructure Managers“, održanoj 26. i 27. travnja 2018. godine u Zagrebu. Radionica je bila posvećena primjeni autonomnih bespilotnih sustava i georadara u ocjeni stanja željezničkih nasipa.
	+ Promocija aktivnosti Akademije i Odjela u sklopu organizacije radionice na međunarodnoj konferenciji CETRA 2018 - The 5th International Conference on Road and Rail Infrastructure, koja je održana od 17. do 19. svibnja 2018. godine u Zadru. Radionica je bila posvećena EU HORIZON 2020 istraživačkom projektu SAFE-10-T – Safety of Transport Infrastructure on the TEN-T Network“. Radionica je bila posvećena istraživanjima mogućnosti bežičnog povezivanja geodetske i geotehničke mjerne opreme za potrebe praćenja i analize dugotrajnog stanja naprezazanja i deformacija tunela u eksploataciji.

Na osnovi čl. 32, st. 2 Statuta Akademije tehničkih znanosti Hrvatske te odluke s 5. sjednice Predsjedništva Akademije, održane 18. travnja 2018. godine, Prof. dr. sc. Jure Margeta izabran je za redovitog člana HATZ-a. Sukladno čl. 25 Statuta Akademije i čl. 7, st. 4 Pravilnika o izboru u članstvo odluka je potvrđena na 35. godišnjoj Svečana skupština HATZ-a održanoj 21. svibnja 2018. u Staroj gradskoj vijećnici u Zagrebu.

Na osnovi čl. 32, st. 2 Statuta Akademije tehničkih znanosti Hrvatske te odluke s 1. sjednice Predsjedništva Akademije, održane 3. srpnja 2017. godine, 3. sjednice Predsjedništva Akademije, održane 18. prosinca 2017. godine, 4. sjednice Predsjedništva Akademije, održane 26. veljače 2018. godine i 5. sjednice Predsjedništva Akademije, održane 18. travnja 2018. godine, Prof.dr.sc. Zorislav Sorić izabran je u emeritusa HATZ-a. Sukladno čl. 25 Statuta Akademije i čl. 7, st. 4 Pravilnika o izboru u članstvo odluka je potvrđena na 35. godišnjoj Svečana skupština HATZ-a održanoj 21. svibnja 2018. u Staroj gradskoj vijećnici u Zagrebu.

Prof.dr.sc. Meho Saša Kovačević

Tajnik Odjela građevinarstva i geodezije